Text file: 6227.txt
author: "mihael simi\u0107"
downvotes: 45
end consideration date: 2014-11-26
id: '6227'
number comments: 189
number views: 45379
proposal type: Odziv pristojnega organa
response: "Odziv Ministrstva za okolje in prostor\nSledi letal, ki jih pogosto opazimo\
  \ na nebu, so posledica obi\u010Dajne kondenzacije vodne pare iz letalskega izpuha.\
  \ Tak\u0161nim sledem smo pri\u010Da \u017Ee odkar obstaja reaktivni potni\u0161\
  ki promet. Vro\u010D izpuh, ki vklju\u010Duje tudi drobne delce in vodno paro, se\
  \ pome\u0161a med hladnej\u0161i okoli\u0161ki zrak. Ko se z dodatno vlago in delci\
  \ obogatena me\u0161anica zraka ohladi dovolj, se na delcih tvorijo drobne vodne\
  \ kapljice ali kristali, kar opazimo kot sledi letal. Za njihov nastanek niso potrebne\
  \ dodatne kemikalije, dovolj je vlaga in delci iz obi\u010Dajnega letalskega izpuha.\
  \ Bolj kot je vla\u017Een zunanji zrak, v katerem nastanejo sledi, dlje \u010Dasa\
  \ vztrajajo, se \u0161irijo in po\u010Dasneje razkrojijo. Vzrok, da so ob dolo\u010D\
  enih dnevih sledi letal bolj vidne, spet drugi\u010D pa hitro izginjajo, je zgolj\
  \ v razli\u010Dnih lastnostih zra\u010Dnih mas, ki prevladujejo nad obmo\u010Djem\
  \ Slovenije.\nMeteorologi menijo, da so sledi letal, na katere opozarjajo nekatera\
  \ gibanja in posamezniki ter o katerih pi\u0161ejo spletni forumi in blogi, obi\u010D\
  ajne kondenzacijske sledi (angl. contrails).  Do danes niso poznane nobene resne\
  \ objave v znanstvenih revijah s podro\u010Dja meteorologije in fizike ali kemije\
  \ atmosfere, ki bi potrjevale vnos kemikalij v ozra\u010Dje nad obse\u017Enimi obmo\u010D\
  ji z namenom umetne tvorbe kemi\u010Dnih sledi letal (angl. chemtrails). Na spletu\
  \ pa seveda lahko o pojavih na nebu poda svoje mnenje vsakdo, tudi \u010De to ni\
  \ podkrepljeno z ustreznimi obrazlo\u017Eitvami in dokazi. Prav tako so vzroki za\
  \ izpuste kemijskih snovi, ki jih obi\u010Dajno navajajo zaskrbljeni posamezniki\
  \ in gibanja (npr. obvladovanje rasti prebivalstva, zmanj\u0161evanje u\u010Dinkov\
  \ globalnega ogrevanja, ipd.), ve\u010Dinoma nesmisleni.\nSeveda je potrebno omeniti,\
  \ da se v nekaterih dr\u017Eavah po svetu izvajajo poskusi umetnega vplivanja na\
  \ vreme. Svetovna meteorolo\u0161ka organizacija ima celo posebno Komisijo za spremljanje\
  \ poskusov umetnega vplivanja na vreme. Njihov namen je predvsem krepitev padavin\
  \ na su\u0161nih obmo\u010Djih ali obramba pred to\u010Do. Slednja se je v preteklosti\
  \ izvajala tudi na obmo\u010Dju Slovenije, vendar ji meteorologi niso naklonjeni\
  \ zaradi nedokazane u\u010Dinkovitosti.\n \nPripis Reaktivna potni\u0161ka letala\
  \ letijo na vi\u0161inah med 10 in 14 km. Zgolj od relativne vla\u017Enosti zraka\
  \ na vi\u0161ini leta je odvisno kako izrazite in kako dolgotrajne  kondenzacijske\
  \ sledi (contrail-e) pu\u0161\u010Dajo na nebu.\nPrejeli smo \u017Ee nekaj vpra\u0161\
  anj na to temo, posebej ker lahko na svetovnem spletu zasledimo tudi druga\u010D\
  ne \"razlage\".\n Mnenje slovenske meteorolo\u0161ke stroke Ob\u0161irnej\u0161\
  a razlaga EPA, NASA in NOAA  Wikipedija \nSeveda noben letalski izpuh ni \"\u010D\
  ist\", o tem, da bi v gorivo namenoma dodajali kemijske snovi, pa nismo seznanjeni.\
  \ Ta problematika je bila \u017Ee leta 2007 spro\u017Eena tudi v evropskem parlamentu,\
  \ vendar ni vzdr\u017Eala kriti\u010Dne presoje. (1, 2)\n "
response date: 2014-12-04
response due date: null
sent date: 2014-10-28
title: "GEOIN\u017DENIRING"
upvotes: 141
url: https://predlagam.vladi.si/predlog/6227
